Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 71/13/8803	Košice II, 21.2.2014
EEČ : 2-64-116-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX prokuratúry XXXXX XXXXX v trestnej veci obvineného XXXXX, pre prečin neodvedenia dane a poistného podľa § 277 ods. 1 Trestného zákona na tom skutkovom základe, že 

-	ako zodpovedný zástupca spoločnosti XXXXX so sídlom XXXXX XXXXX zadržal a neodviedol XXXXX
daň z príjmu fyzických osôb zo závislej činnosti za rok
- 2009 v sume 12,77 € splatnú dňa 31.03.2010
- 2010 v sume 410,40 € splatnú dňa 31.03.2011
a zrážkovú daň za obdobia
-	august 2010 v sume 13,68 € splatnú dňa 16.09.2010
-	september 2010 v sume 18,24 € splatnú dňa 15.10.2010
-	október  2010 v sume 18,24 € splatnú dňa 15.11.2010
-	november 2010 v sume 18,24 € splatnú dňa 15.12.2010
-	december 2010 v sume 18,24 € splatnú dňa 17.01.2011
-	január 2011 v sume 28,12 € splatnú dňa 15.02.2011
čím tak zrazil a neodviedol daň Daňovému úradu XXXXX,  XXXXX, XXXXX v celkovej výške 537,93 €,

lebo zanikla trestnosť činu

Odôvodnenie:
	Uznesením vyšetrovateľa Okresného riaditeľstva PZ XXXXX, Odbor kriminálnej polície, XXXXX zo dňa 15.10.2013  bolo vznesené obvinenie XXXXX pre trestný čin na tom skutkovom základe ako je to uvedené vo výrokovej časti tohto uznesenia.

	V priebehu prípravného konania boli vykonané relevantné procesné úkony, výsluch obvineného, zástupcu poškodenej strany, boli zabezpečené príslušné listinné dôkazy a vypracovaný znalecký posudok z odboru ekonómia a manažment.

Podľa záveru znaleckého posudku daňový subjekt mal finančné prostriedky na zaplatenie  zrážkovej dane za obdobie august 2010 až január 2011 vo výške 114,76 € a na zaplatenie dane z príjmu fyzických osôb zo závislej činnosti za rok 2009 a za rok 2010 vo výške 423,17 €.

Obvinený vo svojej výpovedi dňa 14.11.2013 uviedol, že je si vedomý svojho dlhu voči Daňovému úradu a tento vo výške 537,93 € do konca mesiaca novembra 2013 uhradí. Súčasťou vyšetrovacieho spisu  sú príjmové pokladničné doklady č. XXXXX zo dňa 15.11.2013 vystavené XXXXX - XXXXX, podľa ktorých tento prijal od spol. XXXXX daň zo závislej činnosti vo výške 423,17 €  a zrážkovú daň vo výške 114,76 €, spolu teda 537,93 €, čo je suma, pre ktorú bolo vyššie uvedeným uznesením vznesené obvinenie. Podľa záznamu o preštudovaní  vyšetrovacieho spisu  bolo vyšetrovanie ukončené 27.12.2013.

Podľa § 215 ods. 1 písm. h/ Trestného poriadku prokurátor zastaví trestné stíhanie ak zanikla trestnosť činu.

Podľa § 86 ods. 1 písm. e/ Trestného zákona trestnosť trestného činu zaniká aj vtedy, ak ide o trestný čin neodvedenia dane a poistného podľa § 277 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení vyšetrovania mohol oboznámiť s jeho výsledkami.

Vzhľadom na uvedené skutočnosti bolo potrebné rozhodnúť v zmysle § 215 ods. 1 písm. h/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Pavol Zeleňák
prokurátor